Suthpom pati ginjo ko nna tara hte mungdan uphkang mu htu sit na mu lam gaba tsomra do masat da masai(3)
国家宪法(3)
时间:2014-12-24 09:36:40 来源:德宏团结报
(2014 ning shata 10 nhtoi 23 ya hta Miwa mung suthpom pati ginjo ningdo 18 nambat 4 lang na ginjo rapdo shawa hpong hta myit hkrum da sai)
Mung masha ni go madung re. Mung masha ni go tara hte mungdan uphkang na madung hte n-gun npot rai nga ai. Mung- chying sha gasa hpong gaba tara go mung masha ni madu tai ama hkam lu na tara rai nga ai. Tara hte uphkang ai mu go maden ai go, mung masha a matu, mung masha ko sha- myet shanat, mung masha ni nga mai wa na matu, mung masha ni hpe makop na matu nan galo ra ai. Mung masha ni a akyu ara ama hkam lu na matu hku galo hkrat wa, mung masha ni tara ko hkan nna dam malam re hku ahkang lu la ai hte madu myit ai hku, gun hpai ra ai mu lit hpe galo ama hkam lu na, hpong shingra na dingman rapra lam hpe makop lahku rai, yong jom lusu wa na hku galo ra ai. Mung masha ni pati e woion ai gata hta, htung hkang ubadi tara hta do masat da ai ko hkan nna, ladat amyu myu hku mungdan mu hpe gon lom. Ja sutgan kung- hpan hpaji mu lam gon lom, hpong shingra mu lam hpe gon lom na ama hkam lu na. Mung masha ni hpe ubadi tara go madu ahkang ama hkam lu na laknak re hpe chye la shangun, nan hkan ra ai manot masa re lam hpe chye la shangun, hpong shingra na ni yong tara sharin, tara hpe hkungga, tara hpe hkan lang shatup ra ai lam chye la shangun rai, ubadi tara hpe mung masha ni chye da, chye hkungga, chye lang sa wa shangun lu na.
Ubadi tara go masha yong ko maren rap ra nga ai, rapra ai go hpong shingra masa na ubadi tara a ahkyak madung rai nga ai. Gadai wahpung wahpong ni hte madu hkum mi rai rai yong go ubadi tara ganu hpe nan hkungga hkan ra ai, yong go ubadi tara ganu a gata ko shamu shamot ra ai. Yong go ubadi tara ganu ko nan hkan nna ahko ahkang lang nna mu lit galo sa wa na. Yong go ubadi tara ganu ko jan ai laksan ahkang gadai n lu ai. Mungdan na tara shabung gahkyin shingkang hpe makop lahku nna, ubadi tara ganu atsom lang sa wa lu na hku ama hkam, masha gadai mi rai rai, amyu myu tsun jinghpai masu nna tsun shaga ai aga hpe tara shatai, ahkang hte tara hpe dip, tara hpe n hkan ai majoi hkan golo ai lam n mai galo ai. Htung lai hte shawa a ahkang hpe nan tek gon da ra ai. Gon shadut shatep ai mu hpe galo shaja, ahkang lu yang mu lit lu, ahkang lang yang shadut shadep ai hkam la, tara shut yang mara tam ai galo du ra ai, tara nga tim n hkan, tara hkan galo shatup ai n du, tara shut yang mara n tam re lai hpe nan galai kau ra ai .
Tara hte mungdan uphkang ai htung lai kyang hte mungdan uphkang ai hpe shabung gapyon nna uphkang sa wa na. Mungdan hte hpong shingra uphkang gon lajang sa wa ai lam hta ubadi tara hte htung lai hpe akyu asung jashon sa wa ra ai. Ta maga mi go tara hte uphkang ai magra, ta maga mi go htung lai hku uphkang ai hpe nan magra galo ra nga ai. Hpong shingra masa na madung manu myit jasat hpe aja awa shagrau, Chyunghua amyu a hkringhtong gaja hpe shagrau, hpong shingra shawa laikyang, magam mu laikyang, dinghku gata na laikyang, madu a laikyang gaja hpe shalat la, ubadi tara a htuk gaja ai lam hpe akyu asung jashon jahpu shanak, laikyang hte galo sawa ai akyu asung jashon sawa lu ai lam hpe mung jahpu shanak dat lu, tara hte uphkang nna lai kyang manot masa jahtuk dat la lu ai hpe shadan shapro dat lu, ubadi tara hkan shaja nna laikyang gaja hpe galo jahtuk mat wa lu, laikyang hte tara hkan ai atsam galo dat lu, laikyang go tara hkan sa wa na hpe madi shado ai lam nga nga ai. Ubadi tara hte laikyang go maren sha n mai hka, tara hte uphkang, laikyang hte uphkang ai go yong akyu rong ai hkrai rai nga ai.
Miwa mung na byin masa hte shabung gahpyon nna galo sa wa na. Miwa mung na laksan nsam sup ai hpong shingra masa lam hkom, mung lun hkrang, tara go dam lada ai hte tara hte mungdan uphkang ai mu htu sit sa wa ai ko hkan ra ai mu rai nga ai. Anhte mungdan na byin masa ko nan hkan nna galo ra ai, sung chyung ai hku hpaga gahkan hpo sa wa ai gumlai mu hte bung htuk lu, pati e mung masha ni hpe woi on sa wa ai lam hta tara hte uphknag sa wa ai mu lu galo shabyin ton ai maram lam hpe gumhpon lang sa wa, hpong shingra masa gata na tara hte uphkang go maden munglun gaba hte galo chyam mu lam ko shingrau nna, tara hte uphkang ai mung lun nnan galo shapro ai mu htu sit sa wa, Miwa mung na byin masa hte htuk hko, Miwa mung na laksan nsam rong, hpong shingra majan jat sa wa ai htung ladat hpe shadan shapro lu, hpong shingra masa na tara hte uphkang ai mung lun do shapro sa wa nhtom, tara hte mungdan uphkang lu na mung lun hpaji madi shado dat lu nga ai. Mungdan gata na htaphtuk gaja ai ubadi tara machyan hpe hta la, maigan na tara hte uphkang ai ladat gaja hpe yu la, raitim maigan na tara hte uphkang ai myit jasat ladat yong go n mai hkan ai.
Dam lada ai hku tara hte mungdan uphkang ai mu htu sit sa wa na go mu yi-ngam gaba langai mi rai nga ai. Mungdan gram lajang ai mu lam hta na gaba dik ai magam mu lam langai re majo, nong e n htum n wai matut manoi galo shakut ra nga ai. Pati hpung na myit rum ni yong madu tsu hku tara hte mungdan uphkang ai mu galo, grau htaphtuk gaja ai hku tara hte mungdan uphkang ai mu hpe htu sit sa wa rai, mungdan na muhtam lam shagu tara hku hkan nna galo shabyin dat, tara hte uphkang ai Miwa mung go maden sa wa ai mu hpe shong lam de dingyang htu sit sa wa ra ai.
(Gale ai: Yongba Tang, Nhkum Hkon Bok, Hka-lam No, Nhkum La Hkum)
(Bai matut hti ga)
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn